Səyavuş Aslan

Səyavuş Məmmədağa oğlu Aslan () — Azərbaycanın teatr və kino aktyoru, komik,Unudulmaz gülüş ustası: Səyavuş Aslan //Ekran-efir.- 2015.- 3 iyul.- S. 13. faciə və dramatik rolların məharətli ifaçısı, Azərbaycan SSR xalq artisti (1982), Azərbaycan Respublikası Prezidentinin fərdi təqaüdçüsü (2002), "Şöhrət" (1995) və "Şərəf" (2013) ordenləri laureatı.

 Həyatı 
Azərbaycan realist aktyor məktəbinin nümayəndələrindən biri Aslanov Səyavuş Məmmədağa oğlu 1935-ci il sentyabr ayının 5-də Bakının Saray kəndində doğulub. 1947–1953-cü illərdə Atamoğlan Rzayevin, Ağadadaş Qurbanovun, Qurban Musayevin, Ağasəlim Manaflının dram dərnəklərində çıxış etmişdir. 1954-cü ildə az müddət musiqili komediya estrada truppasında, 1958-ci ildə Quba Dövlət Dram Teatrında işləyib. 1959-cu ildə Bakıya qayıdan Səyavuş Aslan Azərbaycan Dövlət Musiqili Komediya Teatrının yardımçı heyətinə işə qəbul olunur. Elə həmin il Ağası Məşədibəyovun "Toy kimindir?" tamaşasında Qoşun rolunu uğurla ifa etdiyinə görə aktyor heyətinə keçirilir.

Uzun illər Azərbaycan Dövlət Musiqili Komediya Teatrının aparıcı aktyorlarından idi. Bir müddət həmin teatrın bədii rəhbəri işləyib (1994–1996) və bir çox obrazların mahir ifaçısı olmuşdur.

Səyavuş Aslan uzun sürən xəstəlikdən sonra 27 iyun 2013-cü ildə Bakıda vəfat edib. II Fəxri xiyabanda dəfn olunmuşdur.

 Rolları 
 Bayram ("Kəndimizin mahnısı", Kərim Kərimov),
 İbişov ("Özümüz bilərik", Şıxaəli Qurbanov),
 Fürzuzbala ("Altı qızın biri Pəri", Məhərrəm Əlizadə),
 Şubay ("Ulduz", Sabit Rəhman),
 Dadaşbala ("Hicran", Sabit Rəhman),
 Qəmzəli ("Qaçırılmış qız", Cahangir Məmmədov),
 Misir Nəsir ("Lənət sənə, kor şeytan", Firudin Aşurov),
 Orduxan bəy ("Əlli yaşında cavan", Zülfüqar Hacıbəyov)

Səyavuş Aslan 1984-cü ildən Akademik Milli Dram Teatrının aktyoru kimi bir çox rəngarəng obrazlar yaradıb:
 Mindilli ("Nişanlı qız", Sabit Rəhman),
 Hüseynbala ("Cahargah fantaziyası", Kərim Kərimov),
 Luka ("Həyatın dibində", Maksim Qorki),
 Romul Avqustul ("Böyük Romul", Fridrix Dürrenmatt),
 Oddamdı ("Od gəlini", Cəfər Cabbarlı),
 Ağaəli ("Günah", Rəhman Əlizadə),
 Mirzə Həbib ("Sərgüzəşti-vəziri-xani Lənkəran", Mirzə Fətəli Axundzadə),
 Fəriş ("Bizim qəribə taleyimiz", İlyas Əfəndiyev),
 Cabbar ("Sevgililərin cəhənnəmdə vüsalı", İlyas Əfəndiyev),
 Ağamusa Fərəcov ("Dəlilər və ağıllılar", İlyas Əfəndiyev),
 Vanya Koxa ("Hökmdar və qızı", İlyas Əfəndiyev),
 Qərib Qulam ("Mənsiz dünya", Nəbi Xəzri),
 Mikayılov ("Tufandan əvvəl", Arif Süleymanov),
 Əsdulla ("Ah, Paris… Paris!..", Elçin),
 Kişi ("Mənim ərim dəlidir", Elçin),
 Baş redaktor ("Mənim sevimli dəlim", Elçin),
 Yoldaş tək ("Poçt şöbəsində xəyal", Elçin),
 Poloni ("Hamlet", Uilyam Şekspir),
 Sarı ("Varlı qadın", Əli Əmirli),
 Aqabo Boqveradze ("Kaş araba aşmayaydı!..", O. İoseliani)

Televiziya tamaşalarında yüzdən çox obraz ifa edib.

 Mükafatları 
 "Azərbaycan SSR əməkdar artisti" fəxri adı — 1 iyun 1974Respublikanın incəsənət işçilərinə Azərbaycan SSR-in fəxri adları verilməsi haqqında Azərbaycan SSR Ali Soveti Rəyasət Heyətinin 1 iyun 1974-cü il tarixli Fərmanı  — anl.az saytı
 "Azərbaycan SSR xalq artisti" fəxri adı — 1 dekabr 1982Ş. Qurbanov adına Azərbaycan Dövlət Musiqili Komediya teatrının artistlərinə Azərbaycan SSR fəxri adları verilməsi haqqında Azərbaycan SSR Ali Soveti Rəyasət Heyətinin 1 dekabr 1982-ci il tarixli Fərmanı  — anl.az saytı
 "Şöhrət" ordeni — 9 dekabr 1995S. M. Aslanovun "Şöhrət" ordeni ilə təltif edilməsi haqqında Azərbaycan Respublikası Prezidentinin 9 dekabr 1995-ci il tarixli Fərmanı  — anl.az saytı
 Azərbaycan Respublikası Prezidentinin fərdi təqaüdü — 1 iyul 2002
 Azərbaycan Respublikası Prezidentinin fəxri diplomu — 3 sentyabr 2010
 "Şərəf" ordeni — 25 iyun 2013

 Filmoqrafiya 

 Xatirəsi 
2004-cü ildə Səyavuş Aslanın 70 illiyinə Əsgər Əsgərov tərəfindən 70-dən 1-ə… 1-dən 70-ə adlı qısametrajlı sənədli televiziya filmi həsr olunmuşdur.

 İstinadlar 

 Xarici keçidlər 

 İzlə
 Səyavuş Aslan

Kateqoriya:Azərbaycan aktyorları
Kateqoriya:II Fəxri Xiyabanda dəfn olunanlar
Kateqoriya:Azərbaycan SSR əməkdar artistləri
Kateqoriya:Azərbaycan komediyaçıları
Kateqoriya:"Qızıl Dərviş" mükafatı laureatları
Kateqoriya:"Teatr Xadimi" qızıl medalı ilə təltif edilənlər
Kateqoriya:Bakıda doğulanlar
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:SSRİ aktyorları
Kateqoriya:XX əsr aktyorları
Kateqoriya:XXI əsr Azərbaycan aktyorları